Liposukcija
<s>Liposukcija je metoda u estetskoj hirurgiji, kojom se trajno i selektivno odstranjuje suvišno masno tkivo sa određenih područja tela.</s><s>Ova procedura se izvodi od sredine 70-ih godina XX veka, a veliku ekspanziju doživljava krajem 80-ih.</s><s>Delovi tela koji se najčešće tretiraju su stomak, bedra, butine, ruke i podvaljak.</s>

<s>U nekim bolnicama je u upotrebi i UAL (), odnosno upotreba ultrazvuka u navedene svrhe.</s><s>Ovu metodu je prvi počeo da primenjuje italijanski lekar Zocchi i radi se zapravo o ultrazvučnom razbijanju nakupina masnih ćelija, koje se potom istiskuju kroz male rupice na koži.</s><s>Pokazalo se da ova nova metoda ne donosi značajnije prednosti u odnosu na klasičnu, osim što su ožiljci nešto manji.</s>

<s>U novije vreme postoje i druge modifikacije osnovne metode, koje se odnose uglavnom na promene promera, izgleda i oscilacija kanile.</s><s>Stoga se često u literaturi sreću termini poput mikroliposukcije, hidroliposukcije, liposkulpturiranja, tumescentne tehnike i sl.</s>

<s>Liposukcija je danas izuzetno sigurna i pouzdana procedura, sa minimalnim rizicima i postoperativnim komplikacijama.</s><s>Može da se sprovodi na osobama oba pola starijim od 20 godina, a najbolje rezultate pokazuje u razdoblju od 25 do 50 godina starosti.</s><s>Koristi se kako za odstranjivanje masnog tkiva, tako i celulita i lipoma (dobroćudnih tumora), za preoblikovanje delova tela, za ginekomastiju (uvaćanje grudi kod muškaraca) itd.</s>

<s>Liposukcija nije prvenstveno metoda mršavljenja, ali je dokazano da nakon ovog zahvata osobe lakše nastavljaju sa dijetom i brže gube na težini.</s><s>Ponekad je indikovano da se postupak izvodi i iz čisto zdravstvenih razloga, pogotovo kod preterano gojaznih osoba.</s><s>Ovo je ipak jedna od najtraženijih estetskih operacija širom sveta, najčešće usmerena na one delove tela na kojima se masne naslage uporno zadržavaju i gde druge metode na daju zadovoljavajuće rezultate.</s>

<s>Reference</s>

<s>Spoljašnje veze</s>

<s>How Liposuction Works from howstuffworks
 
 FDA liposuction information</s>

<s>Plastična hirurgija</s>

